Brigada 2 Infanterie „Rovine” este o brigadă de infanterie a armatei române, cel mai mult cunoscută fiind pentru misiunile sale de menținere a păcii din Irak și Afganistan. Alte misiuni s-au desfășurat în Angola, Albania și Kosovo. A fost înființată în 1970 și a fost denumită așa după Bătălia de la Rovine care a avut loc în 1395. Brigada este subordonată Diviziei 2 de Infanterie ”Getica” și cartierul său general este la Craiova. Procesul de reorganizare structurală a brigăzii s-a încheiat la sfârșitul anului 2005.